text: Forsvundet mand fundet død ved Jels
  16 december 2013 kl. 09.57
  Det lig politiet i sidste uge fandt ved en skov uden for Jels er nu blevet identificeret
  Onsdag den 11. december blev der fundet et lig i et skovområde omkring Jels. Liget bar præg af, at det havde ligget i skoven i længere tid. Det oplyser Syd- og Sønderjyllands Politi
  Politiet har nu med sikkerhed identificeret det som værende liget af den 76-årige Erik Gerhardt Jørgensen, der den 10. juni 2013 forlod sin bopæl i Vonsild ved Kolding.
  Efterforskningen i sagen har klarlagt, at der ikke ligger en forbrydelse bag Erik Gerhardt Jørgensens forsvinden og død
  